**Joël Perrault** (s. 6. huhtikuuta 1983 Montreal, Quebec, Kanada) on kanadalainen jääkiekkoilija, joka pelasi kaudella 2012–2013 SM-liigajoukkue Helsingin IFK:ssa. Hän on pelipaikaltaan keskushyökkääjä, mutta osaa pelata myös laidalla. Oikealta laukova Perrault on pelannut aiemmin yhteensä 96 NHL-ottelua tehopistein 12+14=26. Jäähyminuutteja kertyi 68. Hänen vahvuudet ovat pelinrakentamisessa, työmoraalissa, joukkuepelaamisessa. Perraultin heikkoudet ovat voiman puutteessa ja kiekottomassa pelissä, jonka vuoksi hän ei ole onnistunut tekemään läpimurtoaan NHL:ään.

Ura
---

### Seuraura

Perrault kävi Collège Antoine-Girouardin, jonka jälkeen hän siirtyi kaudeksi 2000–2001 QMJHL-joukkue Baie-Comeau Drakkariin, joka varasi Perraultin 39. pelaajana kesällä 2000. Ensimmäisen siellä vietetyn kauden jälkeen Mighty Ducks of Anaheim varasi hänet viidennellä kierroksella 137. pelaajana NHL:n varaustilaisuudessa 2001. Kolmannella Drakkarissa vietetyllä kaudellaan Perrault voitti tehoilla 51+65=116 koko QMJHL:n pistepörssin ja palkittiin Jean Beliveau Trophylla. Maalipörssissä hän sijoittui kolmanneksi ja syöttöpörssissä viidenneksi. Perrault palkittiin myös koko liigan arvokkaimpana pelaajana Michel Brière Trophylla ja valittiin ensimmäiseen tähdistökentälliseen. Hänet valittiin myös koko CHL:n tähdistökentälliseen.

Kaudeksi 2003–2004 Perrault siirtyi Mighty Ducks of Anaheimin organisaatioon. Hän pelasi siellä kaksi ensimmäistä kautta kokonaan farmijoukkue Cincinnati Mighty Ducksissa, AHL:ssä tehden molempina kausina 28 tehopistettä. Kaudeksi 2005–2006 Anaheimin farmijoukkueeksi vaihtui Portland Pirates, jossa Perrault suurimmaksi osaksi pelasi maaliskuun 2006 siirtotakarajalle asti, jonka jälkeen hänet kaupattiin Phoenix Coyotesiin vaihdossa Sean O'Donnelliin. Perrault teki Coyotesissa NHL-debyyttinsä pelaten viisi ottelua tehopistein 1+1=2, mutta suurin osa loppukaudesta kului kuitenkin AHL-joukkue San Antonio Rampagessa. 

Perrault oli syksyn 2006 harjoitusotteluissa Coyotesin paras pistemies, mutta hänen tehonsa oli kuitenkin yhdeksän ensimmäisen runkosarjaottelun jälkeen vaatimattomat 1+1=2. Näin ollen Perrault pudotettiin farmijoukkue San Antonio Rampageen, josta St. Louis Blues nappasi hänet lokakuun 2006 lopulla riveihinsä. Perrault pelasi Bluesissa 11 ottelua ilman tehopisteitä ja komennettiin farmijoukkue Peoria Rivermeniin, josta Coyotes nappasi hänet takaisin riveihinsä joulukuussa 2006. Perrault pelasi loppukauden 2006–2007 suurimmaksi osaksi Rampagessa ja sai tililleen kuusi NHL-ottelua tehden yhden syöttöpisteen. Hän pelasi vielä kolme seuraavaa kautta Coyotesin organisaatiossa. Niistä ensimmäisen kauden 2007–2008 Perrault pelasi suurimmaksi osaksi NHL:ssä tehden 49 runkosarjaottelussa tehot 7+10=17. Farmissa hän pelasi lähes piste per peli -tahtia ja esiintyi myös AHL:n tähdistöottelussa. Kaksi seuraavaa kautta Perraultilla kului suurimmaksi osaksi farmissa. Hän oli kaudella 2008–2009 Rampagen kolmanneksi paras pistemies tehoilla 18+31=49. Kaudella 2009–2010 Perrault jakoi 17 osumallaan joukkueen sisäisen maalipörssin kolmannen sijan Chad Kolarikin kanssa.

Toukokuussa 2010 Perrault teki sopimuksen Sveitsin National League A:ssa pelaavan EV Zugin kanssa, mutta hän teki jo kesäkuussa uuden, vuoden mittaisen NHL-sopimuksen Vancouver Canucksin kanssa. Perrault pelasi kauden 2010–2011 aikana seitsemän NHL-ottelua jääden ilman tehopisteitä. Siirtotakarajalla, helmikuun 2011 lopulla hänet kaupattiin kesän kesän 2012 kolmannen kierroksen varausvuoron kanssa Anaheim Ducksiin vaihdossa Maxim Lapierreen ja MacGregor Sharpiin. Tästä huolimatta Perrault jatkoi loppukauden lainalla Canucksin farmijoukkue Manitoba Moosessa. Kaudeksi 2011–2012 hän siirtyi vuoden mittaisella sopimuksella sveitsiläisjoukkue SCL Tigersin riveihin, mutta Perrault siirtyi kuitenkin kesken kauden, marraskuussa 2011 loppukaudeksi samassa liigassa pelaavaan HC Ambrì-Piottaan.

Kaudeksi 2012–2013 Perrault siirtyi vuoden mittaisella sopimuksella SM-liigajoukkue Helsingin IFK:hon. Jo ennen ensimmäistäkään harjoitusottelua, elokuussa 2012 hän joutui useiden kuukausien mittaiselle sairauslomalle alavartalovamman takia. Toivuttuaan Perrault pelasi yhdeksän ottelua, kunnes joutui taas viikoiksi sivuun nilkkavamman takia tammikuussa 2013. Loukkantumiset lopulta pilasivat hänen sopeutumistaan HIFK:ssa ja Perraultin oli vaikea löytää paikkaansa viisikossa. Kaikkiaan hän pelasi kauden aikana 20 runkosarjaottelua tehopistein 4+5=9 sekä viisi playoff-ottelua tehden yhden syöttöpisteen.

### Maajoukkueura

Perrault edusti Kanadaa Spengler Cupissa vuonna 2012.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1999–2000 | Collège Antoine-Girouard Gaulois | QAAA | 19 | 4 | 7 | 11 | 6 | - | - | - | - | - |
| 2000–2001 | Baie-Comeau Drakkar | QMJHL | 68 | 10 | 14 | 24 | 46 | 11 | 1 | 1 | 2 | 10 |
| 2001–2002 | Baie-Comeau Drakkar | QMJHL | 57 | 18 | 44 | 62 | 96 | 5 | 2 | 0 | 2 | 6 |
| 2002–2003 | Baie-Comeau Drakkar | QMJHL | 70 | 51 | 65 | 116 | 93 | 12 | 3 | 7 | 10 | 14 | Ykköstähdistö |
| 2003–2004 | Cincinnati Mighty Ducks | AHL | 65 | 14 | 14 | 28 | 38 | 9 | 1 | 1 | 2 | 2 |
| 2004–2005 | Cincinnati Mighty Ducks | AHL | 51 | 9 | 19 | 28 | 40 | - | - | - | - | - |
| 2005–2006 | Augusta Lynx | ECHL | 3 | 4 | 2 | 6 | 2 | - | - | - | - | - |
|  | Portland Pirates | AHL | 25 | 12 | 12 | 24 | 20 | - | - | - | - | - |
|  | San Antonio Rampage | AHL | 12 | 1 | 6 | 7 | 4 | - | - | - | - | - |
|  | Phoenix Coyotes | NHL | 5 | 1 | 1 | 2 | 2 | - | - | - | - | - |
| 2006–2007 | Peoria Rivermen | AHL | 2 | 0 | 2 | 2 | 7 | - | - | - | - | - |
|  | St. Louis Blues | NHL | 11 | 0 | 0 | 0 | 0 | - | - | - | - | - |
|  | San Antonio Rampage | AHL | 21 | 10 | 4 | 14 | 8 | - | - | - | - | - |
|  | Phoenix Coyotes | NHL | 15 | 1 | 2 | 3 | 14 | - | - | - | - | - |
| 2007–2008 | San Antonio Rampage | AHL | 28 | 14 | 13 | 27 | 36 | - | - | - | - | - |
|  | Phoenix Coyotes | NHL | 49 | 7 | 10 | 17 | 48 | - | - | - | - | - |
| 2008–2009 | San Antonio Rampage | AHL | 46 | 18 | 31 | 49 | 46 | - | - | - | - | - |
|  | Phoenix Coyotes | NHL | 7 | 2 | 1 | 3 | 4 | - | - | - | - | - |
| 2009–2010 | San Antonio Rampage | AHL | 47 | 17 | 19 | 36 | 38 | - | - | - | - | - |
|  | Phoenix Coyotes | NHL | 2 | 1 | 0 | 1 | 0 | - | - | - | - | - |
| 2010–2011 | Manitoba Moose | AHL | 37 | 5 | 18 | 23 | 43 | - | - | - | - | - |
|  | Vancouver Canucks | NHL | 7 | 0 | 0 | 0 | 0 | - | - | - | - | - |
| 2011–2012 | SCL Tigers | NLA | 23 | 5 | 6 | 11 | 20 | - | - | - | - | - |
|  | HC Ambrì-Piotta | NLA | 27 | 7 | 11 | 18 | 36 | - | - | - | - | - |
| 2012–2013 | HIFK | SM-liiga | 20 | 4 | 5 | 9 | 28 | 5 | 0 | 1 | 1 | 16 |
| 6 kautta | yhteensä | NHL | 96 | 12 | 14 | 26 | 68 | - | - | - | - | - |
| 8 kautta | yhteensä | AHL | 334 | 100 | 138 | 238 | 280 | 9 | 1 | 1 | 2 | 2 |
| 1 kausi | yhteensä | NLA | 50 | 12 | 17 | 29 | 56 | - | - | - | - | - |
| 1 kausi | yhteensä | SM-liiga | 20 | 4 | 5 | 9 | 28 | 5 | 0 | 1 | 1 | 16 |

Lähteet
-------

* Joël Perrault The Internet Hockey Databasessa (englanniksi)
* Joël Perrault Legends of Hockey -sivustolla (englanniksi)
* Joël Perrault *Elite Prospects*. Everysport Media Group AB.  (englanniksi)
* Joël Perrault Jatkoaika.comissa (Internet Archive)

### Viitteet

1. 1 2 3  EliteProspects
2. 1 2  HockeyDB
3. ↑  Legends of Hockey
4. ↑  Phoenix Coyotes make flurry of trade-deadline deals  9.3.2006. PHOENIX:  ESPN. Viitattu 21.7.2012. (englanniksi)
5. ↑  NHL:n siirtoraja umpeutui, jättikaupat jäivät tekemättä  10.3.2006. Jatkoaika.com. Viitattu 21.7.2012.
6. ↑  Phoenix poimi Perraultin takaisin  20.12.2006. Jatkoaika.com. Viitattu 21.7.2012.
7. ↑  Canucks sign free agent Joel Perrault to a one-year deal  1.7.2010. Vancouver, B.C.:  Vancouver Canucks. Viitattu 21.7.2012. (englanniksi)
8. ↑  Canucks acquire Maxim LaPierre and MacGregor Sharp  28.2.2011. Vancouver, B.C.:  Vancouver Canucks.  Arkistoitu 6.4.2012. Viitattu 21.7.2012. (englanniksi)
9. ↑  NHL: Siirtotakarajalla tapahtui  1.3.2011. Jatkoaika.com. Viitattu 21.7.2012.
10. ↑  Joël Perrault da subito in BiancoBlu!  18.11.2011. Hockey Club Ambrì-Piotta.  Arkistoitu 9.12.2014. Viitattu 21.7.2012. (italiaksi)
11. ↑  Joël Perrault HIFK-hyökkäykseen  20.7.2012. Jatkoaika.com. Viitattu 21.7.2012.
12. ↑  HIFK:n kanadalaishyökkääjä pitkälle sairauslomalle  9.8.2012. Jatkoaika.com. Viitattu 9.8.2012.
13. ↑  Perrault jälleen loukkaantuneena sivuun  1.1.2013. Jatkoaika.com. Viitattu 26.5.2013.
14. ↑  Iilomo, Sami: HIFK:n pelaaja-arvostelut 2012-2013: Tasaiset suorittajat kadoksissa  15.5.2013. Jatkoaika.com. Viitattu 26.5.2013.